title: 2016 m. birželio 17 d. Tarybos sprendimas (ES) 2016/1123, kuriuo nustatoma pozicija, kuri turi būti priimta Europos Sąjungos vardu atitinkamuose Jungtinių Tautų Europos ekonominės komisijos komitetuose, dėl JT taisyklių Nr. 9, 11, 13, 13-H, 14, 16, 30, 41, 44, 49, 54, 55, 60, 64, 75, 78, 79, 83, 90, 106, 113, 115, 117, 129 ir 134 pakeitimų pasiūlymų, JT bendrųjų techninių reglamentų Nr. 15 ir 16 pakeitimų pasiūlymų, naujų JT taisyklių dėl pagalbinės stabdžių sistemos (BAS), elektroninės stabilumo kontrolės (ESC), padangų oro slėgio stebėjimo sistemų (TPMS) ir padangų montavimo pasiūlymų, naujo JT bendrojo techninio reglamento dėl dviračių arba triračių motorinių transporto priemonių išmetamųjų teršalų kiekio matavimo procedūros pasiūlymo ir naujos specialios rezoliucijos Nr. 2 (S.R.2) dėl 1998 m. visuotinio susitarimo geresnio įgyvendinimo pasiūlymo

text:
12.7.2016

               LT

               Europos Sąjungos oficialusis leidinys

               L 187/9

         TARYBOS SPRENDIMAS (ES) 2016/1123
   2016 m. birželio 17 d.
   kuriuo nustatoma pozicija, kuri turi būti priimta Europos Sąjungos vardu atitinkamuose Jungtinių Tautų Europos ekonominės komisijos komitetuose, dėl JT taisyklių Nr. 9, 11, 13, 13-H, 14, 16, 30, 41, 44, 49, 54, 55, 60, 64, 75, 78, 79, 83, 90, 106, 113, 115, 117, 129 ir 134 pakeitimų pasiūlymų, JT bendrųjų techninių reglamentų Nr. 15 ir 16 pakeitimų pasiūlymų, naujų JT taisyklių dėl pagalbinės stabdžių sistemos (BAS), elektroninės stabilumo kontrolės (ESC), padangų oro slėgio stebėjimo sistemų (TPMS) ir padangų montavimo pasiūlymų, naujo JT bendrojo techninio reglamento dėl dviračių arba triračių motorinių transporto priemonių išmetamųjų teršalų kiekio matavimo procedūros pasiūlymo ir naujos specialios rezoliucijos Nr. 2 (S.R.2) dėl 1998 m. visuotinio susitarimo geresnio įgyvendinimo pasiūlymo
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 114 straipsnį kartu su 218 straipsnio 9 dalimi,
   atsižvelgdami į Europos Komisijos pasiūlymą,
   kadangi:

               (1)

               Tarybos sprendimu 97/836/EB (1) Sąjunga prisijungė prie Jungtinių Tautų Europos ekonominės komisijos (toliau – JT EEK) susitarimo dėl suvienodintų techninių normų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse, ir pagal tas normas suteiktų patvirtinimų abipusio pripažinimo sąlygų (toliau – Pataisytas 1958 m. susitarimas);

               (2)

               Tarybos sprendimu 2000/125/EB (2) Sąjunga prisijungė prie Susitarimo dėl bendrųjų techninių reglamentų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse (toliau – Paralelus susitarimas);

               (3)

               Europos Parlamento ir Tarybos direktyva 2007/46/EB (3) valstybių narių patvirtinimo sistemos buvo pakeistos Sąjungos patvirtinimo procedūra ir buvo nustatyta suderinta sistema, kurią sudaro visoms naujoms transporto priemonėms, sistemoms, sudėtinėms dalims ir atskiriems techniniams mazgams taikomos administracinės nuostatos ir bendri techniniai reikalavimai. Ta direktyva taisyklės, priimtos pagal Pataisytą 1958 m. susitarimą (toliau – JT taisyklės), įtrauktos į ES tipo patvirtinimo sistemą kaip tipo patvirtinimo reikalavimai arba kaip alternatyvos Sąjungos teisės aktams. Priėmus tą direktyvą, JT taisyklės vis dažniau integruojamos į Sąjungos teisės aktus, susijusius su ES tipo patvirtinimu;

               (4)

               atsižvelgiant į įgytą patirtį ir technikos raidą, reikalavimus, susijusius su tam tikrais elementais ar savybėmis, kuriems taikomos JT taisyklės Nr. 9, 11, 13, 13-H, 14, 16, 30, 41, 44, 49, 54, 55, 60, 64, 75, 78, 79, 83, 90, 106, 113, 115, 117, 129 ir 134, taip pat JT bendrieji techniniai reglamentai Nr. 15 ir 16, reikia priderinti prie techninės raidos;

               (5)

               siekiant nustatyti vienodas nuostatas dėl pagalbinės stabdžių sistemos (BAS), elektroninės stabilumo kontrolės (ESC), padangų oro slėgio stebėjimo sistemų (TPMS) ir padangų montavimo patvirtinimo, reikėtų priimti keturias naujas JT taisykles;

               (6)

               siekiant nustatyti vienodas technines nuostatas dėl dviračių arba triračių motorinių transporto priemonių tam tikrų išmetamųjų teršalų kiekio matavimo procedūros, reikėtų priimti naują JT bendrąjį techninį reglamentą;

               (7)

               siekiant geriau įgyvendinti 1998 m. visuotinį susitarimą, reikėtų priimti naują specialią rezoliuciją Nr. 2 (S.R.2);

               (8)

               todėl būtina nustatyti poziciją, kuri turi būti priimta Sąjungos vardu atitinkamuose JT EEK komitetuose, t. y. Pataisyto 1958 m. susitarimo administraciniame komitete ir Paralelaus susitarimo vykdomajame komitete dėl anksčiau nurodytų JT aktų priėmimo,

         PRIĖMĖ ŠĮ SPRENDIMĄ:
   1 straipsnis
   Pozicija, kuri turi būti priimta Sąjungos vardu 2016 m. birželio 20–24 d. Pataisyto 1958 m. susitarimo administraciniame komitete ir Paralelaus susitarimo vykdomajame komitete, yra balsuoti už šio sprendimo priede išvardytus pasiūlymus.
   2 straipsnis
   Šis sprendimas įsigalioja jo priėmimo dieną.

      Priimta Liuksemburge 2016 m. birželio 17 d.

            Tarybos vardu

            Pirmininkas

         J.R.V.A. DIJSSELBLOEM

      (1)  1997 m. lapkričio 27 d. Tarybos sprendimas 97/836/EB dėl Europos bendrijos prisijungimo prie Jungtinių Tautų Europos ekonominės komisijos susitarimo dėl suvienodintų techninių normų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse, ir pagal tas normas suteiktų patvirtinimų abipusio pripažinimo sąlygų (pataisytas 1958 m. susitarimas) (OL L 346, 1997 12 17, p. 78).

      (2)  2000 m. sausio 31 d. Tarybos sprendimas 2000/125/EB dėl Susitarimo dėl bendrųjų techninių reglamentų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse (Paralelus susitarimas), patvirtinimo (OL L 35, 2000 2 10, p. 12).

      (3)  2007 m. rugsėjo 5 d. Europos Parlamento ir Tarybos direktyva 2007/46/EB, nustatanti motorinių transporto priemonių ir jų priekabų bei tokioms transporto priemonėms skirtų sistemų, sudėtinių dalių ir atskirų techninių mazgų patvirtinimo pagrindus (Pagrindų direktyva) (OL L 263, 2007 10 9, p. 1).

      PRIEDAS

                  Darbotvarkės klausimo antraštinė dalis

                  Dokumento nuoroda

                  JT taisyklės Nr. 9 (triračių transporto priemonių skleidžiamas triukšmas) 07 serijos pakeitimų 2 papildymo pasiūlymas

                  ECE/TRANS/WP.29/2016/45

                  JT taisyklės Nr. 11 (durų užraktai ir vyriai) 03 serijos pakeitimų 4 papildymo pasiūlymas

                  ECE/TRANS/WP.29/2016/33

                  JT taisyklės Nr. 11 (durų užraktai ir vyriai) 04 serijos pakeitimų 1 papildymo pasiūlymas

                  ECE/TRANS/WP.29/2016/34

                  JT taisyklės Nr. 13 (sunkiasvorių transporto priemonių stabdžiai) 11 serijos pakeitimų 14 papildymo pasiūlymas

                  ECE/TRANS/WP.29/2016/49

                  JT taisyklės Nr. 13–H (M1 ir N1 kategorijų transporto priemonių stabdžiai) 01 serijos pakeitimų pasiūlymas

                  ECE/TRANS/WP.29/2016/50

                  JT taisyklės Nr. 14 (saugos diržai, ISOFIX ir i dydžio saugos diržų tvirtinimo įtaisai) 07 serijos pakeitimų 7 papildymo pasiūlymas

                  ECE/TRANS/WP.29/2016/35

                  JT taisyklės Nr. 16 (saugos diržai, ISOFIX ir i dydžio tvirtinimo įtaisai) 06 serijos pakeitimų 7 papildymo pasiūlymas

                  ECE/TRANS/WP.29/2016/36

                  JT taisyklės Nr. 30 (keleivinių automobilių ir jų priekabų padangos) 02 serijos pakeitimų 18 papildymo pasiūlymas

                  ECE/TRANS/WP.29/2016/51

                  JT taisyklės Nr. 41 (motociklų skleidžiamas triukšmas) 04 serijos pakeitimų 5 papildymo pasiūlymas

                  ECE/TRANS/WP.29/2016/46

                  JT taisyklės Nr. 44 (vaiko apsaugos priemonės) 04 serijos pakeitimų 11 papildymo pasiūlymas

                  ECE/TRANS/WP.29/2016/37

                  JT taisyklės Nr. 49 (slėginio ir priverstinio uždegimo (SND ir SGD) variklių teršalų išmetimas) 05 serijos pakeitimų 8 papildymo pasiūlymas

                  ECE/TRANS/WP.29/2016/40

                  JT taisyklės Nr. 49 (slėginio ir priverstinio uždegimo (SND ir SGD) variklių teršalų išmetimas) 06 serijos pakeitimų 4 papildymo pasiūlymas

                  ECE/TRANS/WP.29/2016/41

                  JT taisyklės Nr. 54 (komercinių transporto priemonių ir jų priekabų padangos) 01 serijos pakeitimų 21 papildymo pasiūlymas

                  ECE/TRANS/WP.29/2016/52

                  JT taisyklės Nr. 55 (mechaniniai sukabintuvai) 01 serijos pakeitimų 6 papildymo pasiūlymas

                  ECE/TRANS/WP.29/2016/53

                  JT taisyklės Nr. 60 (vairuotojo valdomi mopedų / motociklų valdymo įtaisai) 5 papildymo pasiūlymas

                  ECE/TRANS/WP.29/2016/27

                  JT taisyklės Nr. 64 (laikinojo naudojimo atsarginis rinkinys, nebliūkštančiosios padangos, važiavimo nebliūkštančiosiomis padangomis sistema ir oro slėgio padangose stebėsenos sistema) 03 serijos pakeitimų pasiūlymas

                  ECE/TRANS/WP.29/2016/54

                  JT taisyklės Nr. 75 (L kategorijos transporto priemonių padangos) 16 papildymo pasiūlymas

                  ECE/TRANS/WP.29/2016/55

                  JT taisyklės Nr. 78 (L kategorijos transporto priemonių stabdžiai) 03 serijos pakeitimų 3 papildymo pasiūlymas

                  ECE/TRANS/WP.29/2016/56 ir WP.29-169-03

                  JT taisyklės Nr. 79 (vairo mechanizmas) 01 serijos pakeitimų 5 papildymo pasiūlymas

                  ECE/TRANS/WP.29/2016/57

                  JT taisyklės Nr. 83 (M1 ir N1 kategorijų transporto priemonių teršalų išmetimas) 06 serijos pakeitimų 7 papildymo pasiūlymas

                  ECE/TRANS/WP.29/2016/42

                  JT taisyklės Nr. 83 (M1 ir N1 kategorijų transporto priemonių teršalų išmetimas) 07 serijos pakeitimų 3 papildymo pasiūlymas

                  ECE/TRANS/WP.29/2016/43

                  JT taisyklės Nr. 90 (atsarginės stabdžių dalys) 02 serijos pakeitimų 3 papildymo pasiūlymas

                  ECE/TRANS/WP.29/2016/58

                  JT taisyklės Nr. 106 (žemės ūkio transporto priemonių padangos) 14 papildymo pasiūlymas

                  ECE/TRANS/WP.29/2016/59

                  JT taisyklės Nr. 113 (priekiniai žibintai, skleidžiantys simetriškus artimosios šviesos spindulius) 01 serijos pakeitimų 6 papildymo pasiūlymas

                  ECE/TRANS/WP.29/2016/74

                  JT taisyklės Nr. 115 (SND ir SGD pritaikymo sistemos) pradinės redakcijos 7 papildymo pasiūlymas

                  ECE/TRANS/WP.29/2016/44

                  JT taisyklės Nr. 117 (padangos, riedėjimo varža, riedėjimo triukšmas ir sukibimas su šlapia danga) 02 serijos pakeitimų 9 papildymo pasiūlymas

                  ECE/TRANS/WP.29/2016/60

                  JT taisyklės Nr. 129 (sustiprintos vaiko apsaugos priemonės) 01 serijos pakeitimų pasiūlymas

                  ECE/TRANS/WP.29/2016/38

                  JT taisyklės Nr. 134 (vandeniliu ir kuro elementais varomos transporto priemonės) 2 papildymo pasiūlymas

                  ECE/TRANS/WP.29/2016/39

                  Naujos JT taisyklės dėl pagalbinių stabdžių sistemos (BAS) pasiūlymas

                  ECE/TRANS/WP.29/2016/61

                  Naujos JT taisyklės dėl elektroninės stabilumo kontrolės (ESC) pasiūlymas

                  ECE/TRANS/WP.29/2016/62

                  Naujos JT taisyklės dėl padangų oro slėgio stebėjimo sistemų (TPMS) pasiūlymas

                  ECE/TRANS/WP.29/2016/63

                  Naujos JT taisyklės dėl padangų montavimo pasiūlymas

                  ECE/TRANS/WP.29/2016/64

                  Bendrojo techninio reglamento Nr. 15 (pasauliniu lygmeniu suderintos lengvųjų transporto priemonių bandymo procedūros) 1 pakeitimo pasiūlymas

                  ECE/TRANS/WP.29/2016/68

                  Bendrojo techninio reglamento Nr. 16 (padangos) 1 pakeitimo pasiūlymas

                  ECE/TRANS/WP.29/2016/70

                  Specialios rezoliucijos Nr. 2 (S.R.2) „1998 m. visuotinio susitarimo geresnis įgyvendinimas“ pasiūlymas

                  ECE/TRANS/WP.29/2016/65

                  Naujo Bendrojo techninio reglamento (JT BTR) dėl dviračių arba triračių motorinių transporto priemonių, kuriose įmontuotas degimo variklis, karterio ir degalų garų matavimo procedūros pasiūlymas

                  ECE/TRANS/WP.29/2016/66


title: 2016 m. liepos 6 d. Europos Parlamento ir Tarybos sprendimas (ES) 2016/1145 dėl Europos prisitaikymo prie globalizacijos padarinių fondo lėšų mobilizavimo (Belgijos paraiška „EGF/2015/012 BE/Hainaut Machinery“)

text:
14.7.2016

               LT

               Europos Sąjungos oficialusis leidinys

               L 189/46

         EUROPOS PARLAMENTO IR TARYBOS SPRENDIMAS (ES) 2016/1145
   2016 m. liepos 6 d.
   dėl Europos prisitaikymo prie globalizacijos padarinių fondo lėšų mobilizavimo (Belgijos paraiška „EGF/2015/012 BE/Hainaut Machinery“)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo,
   atsižvelgdami į 2013 m. gruodžio 17 d. Europos Parlamento ir Tarybos reglamentą (ES) Nr. 1309/2013 dėl Europos prisitaikymo prie globalizacijos padarinių fondo (2014–2020 m.), kuriuo panaikinamas Reglamentas (EB) Nr. 1927/2006 (1), ypač į jo 15 straipsnio 4 dalį,
   atsižvelgdami į 2013 m. gruodžio 2 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės, bendradarbiavimo biudžeto klausimais ir patikimo finansų valdymo (2), ypač į jo 13 punktą,
   atsižvelgdami į Europos Komisijos pasiūlymą,
   kadangi:

               (1)

               Europos prisitaikymo prie globalizacijos padarinių fondo (toliau – EGF) tikslas – teikti paramą dėl su globalizacija susijusių esminių pasaulio prekybos sistemos struktūrinių pokyčių, atsiradusių dėl tebesitęsiančios pasaulinės finansų ir ekonomikos krizės arba dėl naujos pasaulinės finansų ir ekonomikos krizės, atleistiems darbuotojams ir darbo veiklą nutraukusiems savarankiškai dirbantiems asmenims ir padėti jiems vėl integruotis į darbo rinką;

               (2)

               EGF didžiausia metinė suma neviršija 150 mln. EUR (2011 m. kainomis), kaip nustatyta Tarybos reglamento (ES, Euratomas) Nr. 1311/2013 (3) 12 straipsnyje;

               (3)

               2015 m. gruodžio 17 d. Belgija pateikė paraišką „EGF/2015/012 BE/Hainaut Machinery“ dėl finansinės paramos iš EGF atleidus darbuotojus ekonomikos sektoriuje, kuris priskiriamas NACE 2 red. 28 skyriui (Niekur kitur nepriskirtų mašinų ir įrangos gamyba) NUTS 2 lygmens Belgijos Heno (BE32) regione. Paraiška buvo papildyta papildoma informacija, pateikta pagal Reglamento (ES) Nr. 1309/2013 8 straipsnio 3 dalį. Ta paraiška atitinka EGF finansinės paramos sumai nustatyti taikomus reikalavimus, nustatytus Reglamento (ES) Nr. 1309/2013 13 straipsnyje;

               (4)

               remdamasi Reglamento (ES) Nr. 1309/2013 6 straipsnio 2 dalimi, Belgija nusprendė 300 nedirbančių ir nesimokančių jaunuolių (NEET) taip pat teikti iš EGF bendrai finansuojamas prie individualių poreikių pritaikytas paslaugas;

               (5)

               pagal Reglamento (ES) Nr. 1309/2013 4 straipsnio 2 dalį Belgijos paraiška laikoma priimtina, nes dėl atleidimo iš darbo daromas didelis poveikis užimtumui ir vietos, regiono ir šalies ekonomikai;

               (6)

               todėl iš EGF turėtų būti mobilizuota 1 824 041 EUR suma finansinei paramai pagal Belgijos pateiktą paraišką suteikti;

               (7)

               siekiant kuo greičiau mobilizuoti EGF lėšas, šis sprendimas turėtų būti taikomas nuo jo priėmimo dienos,

         PRIĖMĖ ŠĮ SPRENDIMĄ:
   1 straipsnis
   2016 finansinių metų Europos Sąjungos bendrajame biudžete Europos prisitaikymo prie globalizacijos padarinių fondo lėšos mobilizuojamos siekiant skirti 1 824 041 EUR įsipareigojimų ir mokėjimų asignavimų sumą.
   2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.
   Jis taikomas nuo 2016 m. liepos 6 d.

      Priimta Strasbūre 2016 m. liepos 6 d.

            Europos Parlamento vardu

            Pirmininkas

         M. SCHULZ

            Tarybos vardu

            Pirmininkas

         I. KORČOK

      (1)  OL L 347, 2013 12 20, p. 855.

      (2)  OL C 373, 2013 12 20, p. 1.

      (3)  2013 m. gruodžio 2 d. Tarybos reglamentas (ES, Euratomas) Nr. 1311/2013, kuriuo nustatoma 2014–2020 m. daugiametė finansinė programa (OL L 347, 2013 12 20, p. 884).


title: 2017 m. liepos 17 d. Tarybos sprendimas (ES) 2017/1541 dėl Monrealio protokolo dėl ozono sluoksnį ardančių medžiagų Kigalio pakeitimo sudarymo Europos Sąjungos vardu

text:
14.9.2017

               LT

               Europos Sąjungos oficialusis leidinys

               L 236/1

         TARYBOS SPRENDIMAS (ES) 2017/1541
   2017 m. liepos 17 d.
   dėl Monrealio protokolo dėl ozono sluoksnį ardančių medžiagų Kigalio pakeitimo sudarymo Europos Sąjungos vardu
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 192 straipsnio 1 dalį kartu su 218 straipsnio 6 dalies antros pastraipos a punktu,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą (1),
   kadangi:

               (1)

               Sąjunga Tarybos sprendimu 88/540/EEB (2) tapo Vienos konvencijos dėl ozono sluoksnio apsaugos (toliau – Vienos konvencija) ir Monrealio protokolo dėl ozono sluoksnį ardančių medžiagų (toliau – Monrealio protokolas) šalimi. Vėliau patvirtinti šie Monrealio protokolo pakeitimai: pirmasis pakeitimas – Tarybos sprendimu 91/690/EEB (3), antrasis pakeitimas – Tarybos sprendimu 94/68/EB (4), trečiasis pakeitimas – Tarybos sprendimu 2000/646/EB (5) ir ketvirtasis pakeitimas – Tarybos sprendimu 2002/215/EB (6);

               (2)

               2016 m. spalio 10–15 d. Kigalyje (Ruanda) įvykusiame 28-ajame Monrealio protokolo šalių susitikime priimtas Monrealio protokolo dar vieno pakeitimo (toliau – Kigalio pakeitimas) tekstas, kuriuo numatoma Monrealio protokolo kontrolės priemones papildyti laipsniško hidrofluorangliavandenilių naudojimo ir gamybos mažinimo priemone;

               (3)

               laipsniškai mažinti hidrofluorangliavandenilių naudojimą ir gamybą būtina tam, kad būtų sumažintas šių medžiagų indėlis į klimato kaitą ir būtų užkirstas kelias neribotam jų įvedimui, ypač besivystančiose šalyse;

               (4)

               Kigalio pakeitimas – būtinas indėlis į Tarybos sprendimu (ES) 2016/1841 (7) patvirtinto Paryžiaus susitarimo įgyvendinimą, konkrečiai, į jo tikslą užtikrinti, kad pasaulio temperatūros didėjimas būtų gerokai mažesnis nei 2 °C, palyginti su ikipramoninio laikotarpio lygiu, ir dėti pastangas dar labiau sumažinti temperatūros kilimą – iki 1,5 °C, palyginti su ikipramoninio laikotarpio lygiu;

               (5)

               nuo 1988 m. Sąjungos kompetencija į Vienos konvencijos ir Monrealio protokolo taikymo sritį patenkančiais klausimais gerokai išsiplėtė. Depozitaras turėtų būti informuotas apie reikšmingus Sąjungos kompetencijos šioje srityje pasikeitimus pagal Vienos konvencijos 13 straipsnio 3 dalį;

               (6)

               Sąjunga jau yra patvirtinusi priemonių dėl klausimų, kuriuos apima Kigalio pakeitimas; viena iš jų – Europos Parlamento ir Tarybos reglamentas (ES) Nr. 517/2014 (8);

               (7)

               Kigalio pakeitimas turėtų būti patvirtintas,

         PRIĖMĖ ŠĮ SPRENDIMĄ:
   1 straipsnis
   Europos Sąjungos vardu patvirtinamas Monrealio protokolo dėl ozono sluoksnį ardančių medžiagų Kigalio pakeitimas.
   Taip pat patvirtinama deklaracija dėl kompetencijos pagal Vienos konvencijos 13 straipsnio 3 dalį.
   Kigalio pakeitimo ir deklaracijos dėl kompetencijos tekstai pridedami prie šio sprendimo.
   2 straipsnis
   Tarybos pirmininkas paskiria asmenį (-is), įgaliotą (-us) Sąjungos vardu deponuoti, kaip numatyta Vienos konvencijos 13 straipsnio 1 dalyje, patvirtinimo dokumentą kartu su deklaracija dėl kompetencijos (9).
   3 straipsnis
   Šis sprendimas įsigalioja kitą dieną po jo priėmimo dienos.

      Priimta Briuselyje 2017 m. liepos 17 d.

            Tarybos vardu

            Pirmininkas

         T. TAMM

      (1)  2017 m. liepos 5 d. pritarimas (dar nepaskelbtas Oficialiajame leidinyje).

      (2)  1988 m. spalio 14 d. Tarybos sprendimas 88/540/EEB dėl Vienos konvencijos dėl ozono sluoksnio apsaugos ir Monrealio protokolo dėl ozono sluoksnį ardančių medžiagų sudarymo (OL L 297, 1988 10 31, p. 8).

      (3)  1991 m. gruodžio 12 d. Tarybos sprendimas 91/690/EEB dėl Monrealio protokolo dėl ozono sluoksnį ardančių medžiagų pataisos, Protokolo Šalių priimtos 1990 m. birželio mėn. Londone, sudarymo (OL L 377, 1991 12 31, p. 28).

      (4)  1993 m. gruodžio 2 d. Tarybos sprendimas 94/68/EB dėl Monrealio protokolo dėl ozono sluoksnį ardančių medžiagų pataisos sudarymo (OL L 33, 1994 2 7, p. 1).

      (5)  2000 m. spalio 17 d. Tarybos sprendimas 2000/646/EB dėl Monrealio protokolo dėl ozono sluoksnį ardančių medžiagų pakeitimo sudarymo (OL L 272, 2000 10 25, p. 26).

      (6)  2002 m. kovo 4 d. Tarybos sprendimas 2002/215/EB dėl Monrealio protokolo dėl ozono sluoksnį ardančių medžiagų ketvirtojo pakeitimo sudarymo (OL L 72, 2002 3 14, p. 18).

      (7)  2016 m. spalio 5 d. Tarybos sprendimas (ES) 2016/1841 dėl Paryžiaus susitarimo, priimto pagal Jungtinių Tautų bendrąją klimato kaitos konvenciją, sudarymo Europos Sąjungos vardu (OL L 282, 2016 10 19, p. 1).

      (8)  2014 m. balandžio 16 d. Europos Parlamento ir Tarybos reglamentas (ES) Nr. 517/2014 dėl fluorintų šiltnamio efektą sukeliančių dujų, kuriuo panaikinamas Reglamentas (EB) Nr. 842/2006 (OL L 150, 2014 5 20, p. 195).

      (9)  Kigalio pakeitimo įsigaliojimo datą Europos Sąjungos oficialiajame leidinyje paskelbs Tarybos Generalinis sekretoriatas.


title: 2006 m. kovo 10 d.  Tarybos sprendimas 2006/205/BUSP, įgyvendinantis Bendrąją poziciją 2004/694/BUSP dėl tolesnių priemonių, remiančių veiksmingą Tarptautinio baudžiamojo tribunolo buvusiai Jugoslavijai (TBTBJ) mandato vykdymą

text:
11.3.2006

               LT

               Europos Sąjungos oficialusis leidinys

               L 72/16

      TARYBOS SPRENDIMAS 2006/205/BUSP
   2006 m. kovo 10 d.
   įgyvendinantis Bendrąją poziciją 2004/694/BUSP dėl tolesnių priemonių, remiančių veiksmingą Tarptautinio baudžiamojo tribunolo buvusiai Jugoslavijai (TBTBJ) mandato vykdymą
   EUROPOS SĄJUNGOS TARYBA,
   atsižvelgdama į Tarybos bendrąją poziciją 2004/694/BUSP (1), ypač į jos 2 straipsnį kartu su Europos Sąjungos sutarties 23 straipsnio 2 dalies antrąja įtrauka,
   kadangi:

               (1)

               Bendrąja pozicija 2004/694/BUSP Taryba patvirtino priemones, skirtas įšaldyti visas lėšas ir ekonominius išteklius, priklausančius fiziniams asmenims, kuriems pareikštas TBTBJ kaltinimas.

               (2)

               2005 m. gruodžio 21 d. Taryba priėmė Sprendimą 2005/927/BUSP, pakeičiantį Bendrosios pozicijos 2004/694/BUSP priede pateiktą asmenų sąrašą.

               (3)

               2006 m. vasario 21 d. Milan LUKIC perdavus TBTBJ, jo pavardė turėtų būti išbraukta iš sąrašo.

               (4)

               Būtina atitinkamai patikslinti Bendrosios pozicijos 2004/694/BUSP priede pateiktą sąrašą,

         NUSPRENDĖ:
   1 straipsnis
   Bendrosios pozicijos 2004/694/BUSP priede pateiktas asmenų sąrašas pakeičiamas šio sprendimo priede pateiktu tekstu.
   2 straipsnis
   Šis sprendimas įsigalioja jo priėmimo dieną.
   3 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje, 2006 m. kovo 10 d.

            Tarybos vardu

            Pirmininkas

         M. BARTENSTEIN

      (1)  OL L 315, 2004 10 14, p. 52. Bendroji pozicija su paskutiniais pakeitimais, padarytais Sprendimu 2005/927/BUSP (OL L 337, 2005 12 22, p. 71).

      PRIEDAS

            „PRIEDAS
            1 straipsnyje nurodytų asmenų sąrašas

                        1.

                        Pavardė, vardas: DJORDJEVIC Vlastimir
                        Gimimo data: 1948 m.
                        Gimimo vieta: Vladicin Han, Serbija ir Juodkalnija
                        Pilietybė: Serbijos ir Juodkalnijos

                        2.

                        Pavardė, vardas: HADZIC Goran
                        Gimimo data: 1958 m. rugsėjo 7 d.
                        Gimimo vieta: Vinkovci, Kroatijos Respublika
                        Pilietybė: Serbijos ir Juodkalnijos

                        3.

                        Pavardė, vardas: KARADZIC Radovan
                        Gimimo data: 1945 m. birželio 19 d.
                        Gimimo vieta: Petnjica, Savnik, Juodkalnija, Serbija ir Juodkalnija
                        Pilietybė: Bosnijos ir Hercegovinos

                        4.

                        Pavardė, vardas: MLADIC Ratko
                        Gimimo data: 1942 m. kovo 12 d.
                        Gimimo vieta: Bozanovici, Kalinovik savivaldybė, Bosnija ir Hercegovina
                        Pilietybė: Bosnijos ir Hercegovinos
                        Gali būti Serbijos ir Juodkalnijos

                        5.

                        Pavardė, vardas: TOLIMIR Zdravko
                        Gimimo data: 1948 m. lapkričio 27 d.
                        Gimimo vieta:
                        Pilietybė: Bosnijos ir Hercegovinos

                        6.

                        Pavardė, vardas: ZELENOVIC Dragan
                        Gimimo data: 1961 m. vasario 12 d.
                        Gimimo vieta: Foca, Bosnija ir Hercegovina
                        Pilietybė: Bosnijos ir Hercegovinos

                        7.

                        Pavardė, vardas: ZUPLJANIN Stojan
                        Gimimo data: 1951 m. rugsėjo 22 d.
                        Gimimo vieta: Kotor Varos, Bosnija ir Hercegovina
                        Pilietybė: Bosnijos ir Hercegovinos“.


title: 2012 m. kovo 23 d. Tarybos sprendimas 2012/169/BUSP, kuriuo iš dalies keičiamas Sprendimas 2010/413/BUSP dėl ribojamųjų priemonių Iranui

text:
24.3.2012

               LT

               Europos Sąjungos oficialusis leidinys

               L 87/90

         TARYBOS SPRENDIMAS 2012/169/BUSP
   2012 m. kovo 23 d.
   kuriuo iš dalies keičiamas Sprendimas 2010/413/BUSP dėl ribojamųjų priemonių Iranui
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   kadangi:

               (1)

               2010 m. liepos 26 d. Taryba priėmė Sprendimą 2010/413/BUSP (1);

               (2)

               2011 m. balandžio 12 d. Taryba priėmė Sprendimą 2011/235/BUSP dėl ribojamųjų priemonių, taikytinų tam tikriems asmenims ir subjektams atsižvelgiant į padėtį Irane (2);

               (3)

               Sprendime 2010/413/BUSP nustatytos priemonės atspindi Tarybos susirūpinimą dėl Irano branduolinės programos pobūdžio, o Sprendime 2011/235/BUSP nustatytos priemonės atspindi Tarybos susirūpinimą dėl blogėjančios žmogaus teisių padėties Irane;

               (4)

               atsižvelgiant į jo tikslus, jame turėtų būti nustatytas draudimas tiekti, parduoti ar perduoti įrangą, kuri galėtų būti panaudota vidaus represijoms, kuris bus įtrauktas į Sprendimą 2011/235/BUSP. Todėl tas sprendimas turėtų būti atitinkamai iš dalies pakeistas;

               (5)

               tuo pačiu Sprendime 2010/413/BUSP draudimas tiekti, parduoti ar perduoti įrangą, kuri galėtų būti panaudota vidaus represijoms, jau nebeturėtų būti nustatytas, ir tas sprendimas turėtų būti atitinkamai iš dalies pakeistas;

               (6)

               be to, turėtų būti nurodyta, kad leidimo atvykti apribojimai ir lėšų bei ekonominių išteklių įšaldymas taikomi asmenims, veikiantiems Islamo revoliucijos gvardijos (IRG) ar Irano Islamo Respublikos laivybos linijos (IIRLL) vardu,

         PRIĖMĖ ŠĮ SPRENDIMĄ:
   1 straipsnis
   Sprendimas 2010/413/BUSP iš dalies keičiamas taip:

               1)

               1 straipsnio c punktas pakeičiamas taip:

                           „c)

                           visų rūšių ginklus ir susijusius reikmenis, įskaitant ginklus ir šaudmenis, karines transporto priemones ir įrangą, sukarintą įrangą bei tokių ginklų ir susijusių reikmenų atsargines dalis. Šis draudimas netaikomas nekovinėms transporto priemonėms, pagamintoms su balistine apsauga ar su vėliau įmontuota balistine apsauga, skirtoms naudoti tik ES ir jos valstybių narių personalo Irane apsaugos tikslais;“.

               2)

               19 straipsnio 1 dalies b punktas pakeičiamas taip:

                           „b)

                           kitiems asmenims, kuriems netaikomas I priedas, dalyvaujantiems Irano branduolinėje veikloje, susijusioje su padidinta platinimo rizika, ar branduolinių ginklų siuntimo į taikinį sistemų kūrimo veikloje, tiesiogiai su ja susijusiems ar teikiantiems jai paramą, įskaitant dalyvavimą perkant uždraustus objektus, prekes, įrangą, medžiagas bei technologijas, arba jų vardu veikiantiems ar jų vadovaujamiems asmenims, arba asmenims, kurie padėjo nurodytiems asmenims ar subjektams išvengti JT ST rezoliucijos 1737 (2006), JT ST rezoliucijos 1747 (2007), JT ST rezoliucijos 1803 (2008) ir JT ST rezoliucijos 1929 (2010) ar šio sprendimo nuostatų taikymo arba jas pažeisti, taip pat kitiems IRG vadovybės nariams ir asmenims, veikiantiems IIRLL vardu, kaip nurodyta II priedo sąraše.“.

               3)

               20 straipsnio 1 dalies b punktas pakeičiamas taip:

                           „b)

                           asmenys ir subjektai, kuriems netaikomas I priedas, dalyvaujantys Irano branduolinėje veikloje, susijusioje su padidinta platinimo rizika, ar branduolinių ginklų siuntimo į taikinį sistemų kūrimo veikloje, tiesiogiai su ja susiję ar teikiantys jai paramą, įskaitant dalyvavimą perkant draudžiamus objektus, prekes, įrangą, medžiagas bei technologijas, arba jų vardu veikiantys ar jų vadovaujami asmenys ar subjektai, arba jiems nuosavybės teise priklausantys ar jų kontroliuojami subjektai, įskaitant neteisėtomis priemonėmis, arba asmenys ir subjektai, kurie padėjo nurodytiems asmenims ar subjektams išvengti JT ST rezoliucijos 1737 (2006), JT ST rezoliucijos 1747 (2007), JT ST rezoliucijos 1803 (2008) ir JT ST rezoliucijos 1929 (2010) ar šio sprendimo nuostatų taikymo arba jas pažeisti, taip pat kiti IRG ir IIRLL vadovybės nariai bei subjektai ir jiems priklausantys arba jų kontroliuojami subjektai, arba jų vardu veikiantys asmenys ir subjektai, kaip nurodyta II priedo sąraše.“.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2012 m. kovo 23 d.

            Tarybos vardu

            Pirmininkė

         C. ASHTON

      (1)  OL L 195, 2010 7 27, p. 39.

      (2)  OL L 100, 2011 4 14, p. 51.


title: 2004/770/EB: 2004 m. liepos 26 d. Tarybos sprendimas dėl Regionų komiteto Danijos pakaitinio nario skyrimo

text:
17.11.2004

               LT

               Europos Sąjungos oficialusis leidinys

               L 341/25

      TARYBOS SPRENDIMAS

   2004 m. liepos 26 d.
   dėl Regionų komiteto Danijos pakaitinio nario skyrimo
   (2004/770/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 263 straipsnį,
   atsižvelgdama į Danijos Vyriausybės pasiūlymą,
   kadangi:

               (1)

               2002 m. sausio 22 d. Taryba priėmė Sprendimą 2002/60/EB dėl Regionų komiteto narių ir pakaitinių narių skyrimo (1).

               (2)

               dėl Hans TOFT atsistatydinimo, apie kurį Tarybai buvo pranešta 2004 m. liepos 12 d., tapo laisva Regionų komiteto pakaitinio nario vieta,

         NUSPRENDĖ:
   Vienintelis straipsnis
   Eva NEJSTGAARD, Borgmester – Allerød Kommune, skiriama Regionų komiteto pakaitine nare vietoj Hans TOFT likusiam jo kadencijos laikui iki 2006 m. sausio 25 d.

      Priimta Briuselyje, 2004 m. liepos 26 d.

            Tarybos vardu

            Pirmininkas

         B. R. BOT

      (1)  OL L 24, 2002 1 26, p. 38.


title: 2009 m. rugsėjo 14 d. Tarybos sprendimas, atnaujinantis Europos profesinio mokymo plėtros centro valdančiosios tarybos sudėtį

text:
19.9.2009

               LT

               Europos Sąjungos oficialusis leidinys

               C 226/2

      TARYBOS SPRENDIMAS

   2009 m. rugsėjo 14 d.
   atnaujinantis Europos profesinio mokymo plėtros centro valdančiosios tarybos sudėtį
   2009/C 226/02
   EUROPOS SĄJUNGOS TARYBA,
   atsižvelgdama į 1975 m. vasario 10 d. Tarybos reglamentą (EEB) Nr. 337/75 dėl Europos profesinio mokymo plėtros centro įsteigimo, ypač į jo 4 straipsnį (1),
   atsižvelgdama į Tarybai valstybių narių vyriausybių pateiktus vyriausybių atstovų kandidatų sąrašus ir Komisijos pateiktus darbuotojų ir darbdavių organizacijų atstovų kandidatų sąrašus,
   kadangi:

               (1)

               2006 m. rugsėjo 18 d. (2) sprendimu Taryba paskyrė Europos profesinio mokymo plėtros centro valdančiosios tarybos narius laikotarpiui nuo 2006 m. rugsėjo 18 d. iki 2009 m. rugsėjo 17 d.

               (2)

               To centro valdančiosios tarybos nariai turėtų būti skiriami trejų metų laikotarpiui,

         NUSPRENDĖ:
   1 straipsnis
   Toliau nurodyti asmenys skiriami Europos profesinio mokymo plėtros centro valdančiosios tarybos nariais laikotarpiui nuo 2009 m. rugsėjo 18 d. iki 2012 m. rugsėjo 17 d.:
   I.   VYRIAUSYBIŲ ATSTOVAI

               Belgija (rotacijos sistema)

               Flamandų bendruomenė – Micheline SCHEYS
               Prancūzų bendruomenė – Isabelle VOITURIER

               Bulgarija

               Valentina DEIKOVA

               Čekija

               Miroslav PROCHÁZKA

               Danija

               Roland SVARRER ØSTERLUND

               Vokietija

               Peter THIELE

               Estija

               Kalle TOOM

               Graikija

               Konstantinos TSOUTSOPLIDIS

               Ispanija

               Francisco Javier ALFAYA HURTADO

               Prancūzija

               Elisabeth ARNOLD

               Airija

               Patrick HAYDEN

               Italija

               Dott. Filippo MAZZOTTI

               Kipras

               George PAPAGEORGIOU

               Latvija

               Jānis GAIGALS

               Lietuva

               Romualdas PUSVAŠKIS

               Liuksemburgas

               Nic ALFF

               Vengrija

               Ildikó MODLÁNÉ GÖRGÉNYI

               Malta

               Paul A. ATTARD

               Nyderlandai

               Dr Peter van IJSSELMUIDEN

               Austrija

               Peter KREIML

               Lenkija

               Piotr BARTOSIAK

               Portugalija

               Maria da Conceição AFONSO

               Rumunija

               Gabriela CIOBANU

               Slovakija

               Juraj VANTUCH

               Slovėnija

               Anton SIMONIČ

               Suomija

               Tarja RIIHIMÄKI

               Švedija

               Carina LINDÉN

               Jungtinė Karalystė

               Nicola SAMS

   II.   DARBUOTOJŲ ORGANIZACIJŲ ATSTOVAI

               Belgija

               Michel VAN UYTFANGHE

               Bulgarija

               Svetla TONEVA

               Čekija

               Milada PELAJOVA

               Danija

               Erik SCHMIDT

               Vokietija

               Hermann NEHLS

               Estija

               Kaja TOOMSALU

               Graikija

               Michalis KOUROUTOS

               Ispanija

               Luz Blanca COSIO ALMEIDA

               Prancūzija

               Laurence MARTIN

               Airija

               Peter RIGNEY

               Italija

               Roberto PETTENELLO

               Kipras

               Nicos NICOLAOU

               Latvija

               Santa OZOLINA

               Lietuva

               Tatjana BABRAUSKIENE

               Liuksemburgas

               Danièle NIELES

               Vengrija

               Ferenc TÓTH

               Malta

               William PORTELLI

               Nyderlandai

               Bart BRUGGEMAN

               Austrija

               Alexander PRISCHL

               Lenkija

               Zygmunt CYBULSKI

               Portugalija

               Augusto PRAÇA

               Rumunija

               Gheorghe SIMION

               Slovėnija

               Marjan URBANČ

               Slovakija

               Alexander KURTANSKÝ

               Suomija

               Petri LEMPINEN

               Švedija

               Ulrika HEKTOR

               Jungtinė Karalystė

               Leslie MANASSEH

   III.   DARBDAVIŲ ORGANIZACIJŲ ATSTOVAI

               Belgija

               Jan DELFOSSE

               Bulgarija

               Galia BOZHANOVA

               Čekija

               Pavel CHEJN

               Danija

               Henrik BACH MORTENSEN

               Vokietija

               Barbara DORN

               Estija

               Tarmo KRIIS

               Graikija

               Evangelos BOUMIS

               Ispanija

               Juan MENÉNDEZ

               Prancūzija

               Bernard FALCK

               Airija

               Tony DONOHOE

               Italija

               Claudio GENTILI

               Kipras

               Michael PILIKOS

               Latvija

               Ilona KIUKUCĀNE

               Lietuva

               Laura SIRVYDIENE

               Liuksemburgas

               Paul KRIER

               Vengrija

               Zoltán PETE

               Malta

               Andrew W.J. MAMO

               Nyderlandai

               J.W. van den BRAAK

               Austrija

               Gerhard RIEMER

               Lenkija

               Józef JACEK HORDEJUK

               Portugalija

               José SANCHEZ RAMIREZ

               Rumunija

               Ion HOHAN

               Slovakija

               Daniel HRDINA

               Slovėnija

               Anze HIRSL

               Suomija

               Mirja HANNULA

               Švedija

               Karin THAPPER

               Jungtinė Karalystė

               Richard WAINER

      Priimta Briuselyje, 2009 m. rugsėjo 14 d.

            Tarybos vardu

            Pirmininkas

         C. MALSTRÖM

      (1)  OL L 39, 1975 2 13, p. 1.

      (2)  OL C 240, 2006 10 5, p. 1.


title: 2012 m. kovo 8 d. Tarybos sprendimas, kuriuo skiriami ir pakeičiami Europos profesinio mokymo plėtros centro valdančiosios tarybos nariai

text:
22.3.2012

               LT

               Europos Sąjungos oficialusis leidinys

               C 84/2

         TARYBOS SPRENDIMAS
   2012 m. kovo 8 d.
   kuriuo skiriami ir pakeičiami Europos profesinio mokymo plėtros centro valdančiosios tarybos nariai
   2012/C 84/02
   EUROPOS SĄJUNGOS TARYBA,
   atsižvelgdama į 1975 m. vasario 10 d. Tarybos reglamentą (EEB) Nr. 337/75 dėl Europos profesinio mokymo plėtros centro įsteigimo, ypač į jo 4 straipsnį (1),
   atsižvelgdama į Prancūzijos Vyriausybės pasiūlytą kandidatūrą,
   kadangi:

               (1)

               2009 m. rugsėjo 14 d. sprendimu (2) Taryba paskyrė Europos profesinio mokymo plėtros centro valdančiosios tarybos narius laikotarpiui nuo 2009 m. rugsėjo 18 d. iki 2012 m. rugsėjo 17 d.;

               (2)

               atsistatydinus Elisabeth ARNOLD tapo laisva Centro valdančiosios tarybos vyriausybių atstovų kategorijos nario vieta;

               (3)

               šio Centro valdančiosios tarybos narys turėtų būti paskirtas likusiam kadencijos, kuri baigiasi 2012 m. rugsėjo 17 d., laikui,

         NUSPRENDĖ:
   Vienintelis straipsnis
   Likusiam kadencijos laikui iki 2012 m. rugsėjo 17 d. Europos profesinio mokymo plėtros centro valdančiosios tarybos nariu skiriamas šis asmuo:

      VYRIAUSYBĖS ATSTOVAS:

               PRANCŪZIJA

               Jean-Marc HUART

      Priimta Briuselyje 2012 m. kovo 8 d.

            Tarybos vardu

            Pirmininkas

         M. BØDSKOV

      (1)  OL L 39, 1975 2 13, p. 1.

      (2)  OL C 226, 2009 9 19, p. 2.


title: 2015 m. liepos 13 d. Tarybos sprendimas (ES) 2015/1340 dėl Europos Sąjungos bei jos valstybių narių ir Islandijos susitarimo dėl Islandijos dalyvavimo bendrai vykdant Europos Sąjungos, jos valstybių narių ir Islandijos įsipareigojimus Jungtinių Tautų bendrosios klimato kaitos konvencijos Kioto protokolo antruoju įsipareigojimų laikotarpiu sudarymo Europos Sąjungos vardu

text:
4.8.2015

               LT

               Europos Sąjungos oficialusis leidinys

               L 207/15

         TARYBOS SPRENDIMAS (ES) 2015/1340
   2015 m. liepos 13 d.
   dėl Europos Sąjungos bei jos valstybių narių ir Islandijos susitarimo dėl Islandijos dalyvavimo bendrai vykdant Europos Sąjungos, jos valstybių narių ir Islandijos įsipareigojimus Jungtinių Tautų bendrosios klimato kaitos konvencijos Kioto protokolo antruoju įsipareigojimų laikotarpiu sudarymo Europos Sąjungos vardu
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 192 straipsnio 1 dalį kartu su 218 straipsnio 6 dalies a punktu,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą (1),
   kadangi:

               (1)

               Jungtinių Tautų bendrosios klimato kaitos konvencijos Kioto protokolas (toliau – Kioto protokolas) įsigaliojo 2005 m. vasario 16 d., ir jo B priede išvardytoms Šalims nustatyti teisiškai privalomi išmetamųjų teršalų kiekio mažinimo įsipareigojimai pirmuoju įsipareigojimų laikotarpiu nuo 2008 iki 2012 m. Sąjunga patvirtino Kioto protokolą Tarybos sprendimu 2002/358/EB (2). Sąjunga ir jos valstybės narės ratifikavo Kioto protokolą bei susitarė bendrai vykdyti savo įsipareigojimus pirmuoju įsipareigojimų laikotarpiu. Islandija Kioto protokolą ratifikavo 2002 m. gegužės 23 d.;

               (2)

               2009 m. gruodžio 15 d. susitikime Taryba priėmė Islandijos prašymą antrojo laikotarpio įsipareigojimus vykdyti kartu su Sąjunga ir jos valstybėmis narėmis ir paragino Komisiją pateikti rekomendaciją pradėti reikiamas derybas su Islandija dėl susitarimo, kuris atitiktų Sąjungos klimato kaitos ir energetikos dokumentų rinkinyje nustatytus principus ir kriterijus;

               (3)

               2012 m. gruodžio mėn. įvykusioje Dohos klimato konferencijoje visos Kioto protokolo šalys susitarė dėl Dohos pakeitimo, kuriuo nustatomas antrasis Kioto protokolo įsipareigojimų laikotarpis nuo 2013 m. sausio 1 d. iki 2020 m. gruodžio 31 d. Dohos pakeitimu iš dalies keičiamas Kioto protokolo B priedas, tame priede išvardytoms šalims nustatomi papildomi teisiškai privalomi klimato kaitos švelninimo įsipareigojimai antruoju įsipareigojimų laikotarpiu, taip pat iš dalies keičiamos ir patikslinamos šalių įsipareigojimų vykdymą antruoju įsipareigojimų laikotarpiu reglamentuojančios nuostatos;

               (4)

               prie Sąjungai ir jos valstybėms narėms bei Islandijai Dohos pakeitime nustatytų tikslų pateikiama išnaša, kurioje teigiama, kad tie tikslai grindžiami nuostata, kad jie bus vykdomi bendrai pagal Kioto protokolo 4 straipsnį. Priimant Dohos pakeitimą 2012 m. gruodžio 8 d. Sąjunga, jos valstybės narės ir Islandija taip pat padarė bendrą pareiškimą, kuriame išreikštas jų ketinimas bendrai vykdyti savo įsipareigojimus antruoju įsipareigojimų laikotarpiu. Dėl pareiškimo susitarta ad hoc ES ministrų susitikime Dohoje, o 2012 m. gruodžio 17 d. tą pareiškimą patvirtino Taryba;

               (5)

               tame pareiškime Sąjunga, jos valstybės narės ir Islandija pagal Kioto protokolo 4 straipsnio 1 dalį, kuria šalims leidžiama savo įsipareigojimus pagal Kioto protokolo 3 straipsnį vykdyti kartu, nurodė, kad Kioto protokolo 3 straipsnio 7b dalis bus taikoma bendrai nustatytajai normai pagal Sąjungos, jos valstybių narių, Kroatijos ir Islandijos bendro įsipareigojimų vykdymo susitarimą ir kad ji nebus taikoma atskirai valstybėms narėms, Kroatijai ar Islandijai;

               (6)

               pagal Kioto protokolo 4 straipsnio 1 dalį šalys, kurios susitaria kartu vykdyti pagal Kioto protokolo 3 straipsnį prisiimtus įsipareigojimus, turi tame susitarime nurodyti kiekvienai susitarimo šaliai paskirtą išmetamųjų teršalų kiekį. Pagal Kioto protokolo 4 straipsnio 2 dalį bendro įsipareigojimų vykdymo susitarimo šalys ratifikavimo arba patvirtinimo dokumentų deponavimo dieną Kioto protokolo sekretoriatui turi pateikti to susitarimo sąlygas;

               (7)

               susitarimo, pagal kurį, remiantis Kioto protokolo 3 straipsniu, bendrai vykdomi Sąjungos, jos valstybių narių ir Islandijos įsipareigojimai, sąlygos nustatytos Tarybos sprendimo (ES) 2015/1339 (3) priede. Tos sąlygos taip pat nustatytos Europos Sąjungos bei jos valstybių narių ir Islandijos susitarimo dėl Islandijos dalyvavimo bendrai vykdant Europos Sąjungos, jos valstybių narių ir Islandijos įsipareigojimus antruoju Jungtinių Tautų bendrosios klimato kaitos konvencijos Kioto protokolo įsipareigojimų laikotarpiu (toliau – Susitarimas) 2 priede;

               (8)

               siekiant užtikrinti, kad su bendru įsipareigojimų vykdymu susiję Islandijos įsipareigojimai būtų nustatyti ir taikomi nediskriminuojant (Islandijai ir valstybėms narėms būtų taikoma vienoda tvarka), Islandijai išmetamųjų teršalų kiekis nustatytas taip, kad atitiktų tiek kiekybinius išmetamųjų teršalų mažinimo įsipareigojimus, nustatytus Kioto protokolo B priedo trečioje skiltyje su pakeitimais, padarytais Dohos pakeitimu, tiek Sąjungos teisės aktus, įskaitant 2009 m. klimato kaitos ir energetikos dokumentų rinkinį bei principus ir kriterijus, kuriais grindžiami tų teisės aktų tikslai;

               (9)

               Susitarimas pasirašytas 2015 m. balandžio 1 d. remiantis Tarybos sprendimu (ES) 2015/146 (4);

               (10)

               siekiant, kad Dohos pakeitimas įsigaliotų greitai, dar iki 2015 m. pabaigoje Paryžiuje organizuojamos Jungtinių Tautų klimato konferencijos, kuri turi priimti naują teisiškai privalomą priemonę laikotarpiui po 2020 m., ir pabrėžti Sąjungos, jos valstybių narių ir Islandijos pasiryžimą laiku suteikti teisinės galios antrajam įsipareigojimų laikotarpiui, Sąjunga, valstybės narės ir Islandija turėtų siekti ratifikuoti Dohos pakeitimą ir Susitarimą ne vėliau kaip 2015 m. trečią ketvirtį;

               (11)

               Susitarimas turėtų būti patvirtintas Sąjungos vardu,

         PRIĖMĖ ŠĮ SPRENDIMĄ:
   1 straipsnis
   Šiuo sprendimu Sąjungos vardu patvirtinamas Europos Sąjungos bei jos valstybių narių ir Islandijos susitarimas dėl Islandijos dalyvavimo bendrai vykdant Europos Sąjungos, jos valstybių narių ir Islandijos įsipareigojimus Jungtinių Tautų bendrosios klimato kaitos konvencijos Kioto protokolo antruoju įsipareigojimų laikotarpiu (toliau – Susitarimas).
   Susitarimo tekstas pridedamas prie šio sprendimo.
   2 straipsnis
   Tarybos pirmininkas paskiria asmenį (-is), įgaliotą (-us) Sąjungos vardu deponuoti Susitarimo 10 straipsnyje numatytą ratifikavimo dokumentą Europos Sąjungos Tarybos Generaliniam sekretoriui, kad būtų išreikštas Sąjungos sutikimas būti saistomai Susitarimo.
   3 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje 2015 m. liepos 13 d.

            Tarybos vardu

            Pirmininkas

         F. ETGEN

      (1)  2015 m. birželio 10 d. pritarimas (dar nepaskelbtas Oficialiajame leidinyje).

      (2)  2002 m. balandžio 25 d. Tarybos sprendimas 2002/358/EB dėl Jungtinių Tautų bendrosios klimato kaitos konvencijos Kioto protokolo patvirtinimo Europos bendrijos vardu ir bendro jame numatytų įsipareigojimų vykdymo (OL L 130, 2002 5 15, p. 1).

      (3)  2015 m. liepos 13 d. Tarybos sprendimas (ES) 2015/1339 dėl JTBKKK Kioto protokolo Dohos pakeitimo sudarymo Europos Sąjungos vardu ir bendro pagal jį prisiimtų įsipareigojimų vykdymo (žr. šio Oficialiojo leidinio p. 1).

      (4)  2015 m. sausio 26 d. Tarybos sprendimas (ES) 2015/146 dėl Europos Sąjungos bei jos valstybių narių ir Islandijos susitarimo dėl Islandijos dalyvavimo bendrai vykdant Europos Sąjungos, jos valstybių narių ir Islandijos įsipareigojimus Jungtinių Tautų bendrosios klimato kaitos konvencijos Kioto protokolo antruoju įsipareigojimų laikotarpiu pasirašymo Europos Sąjungos vardu (OL L 26, 2015 1 31, p. 1).


title: 2016 m. rugsėjo 30 d. Tarybos sprendimas (BUSP) 2016/1755, kuriuo iš dalies keičiamas Sprendimas (BUSP) 2015/1333 dėl ribojamųjų priemonių atsižvelgiant į padėtį Libijoje

text:
1.10.2016

               LT

               Europos Sąjungos oficialusis leidinys

               L 268/85

         TARYBOS SPRENDIMAS (BUSP) 2016/1755
   2016 m. rugsėjo 30 d.
   kuriuo iš dalies keičiamas Sprendimas (BUSP) 2015/1333 dėl ribojamųjų priemonių atsižvelgiant į padėtį Libijoje
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2015 m. liepos 31 d. Taryba priėmė Sprendimą (BUSP) 2015/1333 (1);

               (2)

               2016 m. kovo 31 d. Taryba priėmė Sprendimą (BUSP) 2016/478 (2), kuriuo į Sprendimo (BUSP) 2015/1333 II ir IV prieduose pateiktą asmenų, kuriems taikomos ribojamosios priemonės, sąrašą 6 mėnesių laikotarpiui įtraukė tris papildomus asmenis;

               (3)

               atsižvelgdama į padėties sunkumą Taryba nusprendė, kad ribojamosios priemonės turėtų būti taikomos dar vieną 6 mėnesių laikotarpį ir kad turėtų būti iš dalies pakeistos trijų asmenų įtraukimo į sąrašą priežastys;

               (4)

               todėl Sprendimas (BUSP) 2015/1333 turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimas (BUSP) 2015/1333 iš dalies keičiamas taip:

               1)

               17 straipsnio 3 ir 4 dalys pakeičiamos taip:
               „3.   8 straipsnio 2 dalyje nurodytos priemonės II priedo 16, 17 ir 18 įrašų atžvilgiu taikomos iki 2017 m. balandžio 2 d.
               4.   9 straipsnio 2 dalyje nurodytos priemonės IV priedo 21, 22 ir 23 įrašų atžvilgiu taikomos iki 2017 m. balandžio 2 d.“;

               2)

               Sprendimo (BUSP) 2015/1333 II ir IV priedai iš dalies keičiami taip, kaip išdėstyta šio sprendimo priede.

         2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje 2016 m. rugsėjo 30 d.

            Tarybos vardu

            Pirmininkas

         M. LAJČÁK

      (1)  2015 m. liepos 31 d. Tarybos sprendimas (BUSP) 2015/1333 dėl ribojamųjų priemonių atsižvelgiant į padėtį Libijoje ir kuriuo panaikinamas Sprendimas 2011/137/BUSP (OL L 206, 2015 8 1, p. 34).

      (2)  2016 m. kovo 31 d. Tarybos sprendimas (BUSP) 2016/478, kuriuo iš dalies keičiamas Sprendimas (BUSP) 2015/1333 dėl ribojamųjų priemonių atsižvelgiant į padėtį Libijoje (OL L 85, 2016 4 1, p. 48).

      PRIEDAS
      Įrašai, susiję su toliau išvardytais asmenimis, pateikti Sprendimo (BUSP) 2015/1333 II ir IV prieduose, pakeičiami šiais įrašais:

                        „II PRIEDAS

                           8 STRAIPSNIO 2 DALYJE NURODYTŲ ASMENŲ IR SUBJEKTŲ SĄRAŠAS

                        A.   Asmenys

                                    Vardas, pavardė

                                    Tapatybės nustatymo informacija

                                    Įtraukimo į sąrašą priežastys

                                    Įtraukimo į sąrašą data

                                    16.

                                    SALEH ISSA GWAIDER, Agila

                                    Gim. data: 1942 m. birželio 1 d.
                                    Gimimo vieta: Elgubba, Libija.
                                    Pasas: D001001 (Libija), išduotas 2015 m. sausio 22 d.

                                    Nuo 2014 m. rugpjūčio 5 d. Agila Saleh yra Libijos Atstovų Rūmų pirmininkas.
                                    2015 m. gruodžio 17 d. A. Saleh pareiškė nepritariantis 2015 m. gruodžio 17 d. pasirašytam Libijos politiniam susitarimui.
                                    Būdamas Deputatų tarybos pirmininku A. Saleh trukdo ir kenkia Libijos politiniam pereinamajam procesui, jis, be kita ko, kelis kartus atsisakė surengti balsavimą dėl nacionalinės santarvės Vyriausybės (NSV).
                                    2016 m. rugpjūčio 23 d. A. Saleh išsiuntė laišką Jungtinių Tautų Generaliniam sekretoriui, kuriame kritikavo Jungtinių Tautų paramą NSV, kurią apibūdino kaip „Libijos gyventojams (…) pažeidžiant Konstituciją ir Jungtinių Tautų chartiją primestą asmenų grupę“. Jis kritikavo Jungtinių Tautų Saugumo Tarybos rezoliucijos 2259 (2015), kuria patvirtintas Schirato susitarimas, priėmimą ir grasino paduoti Jungtines Tautas (kurias jis laiko atsakingomis už „besąlygišką ir nepagrįstą“ paramą nepilnos sudėties prezidentinei tarybai) ir JT Generalinį sekretorių į Tarptautinį baudžiamąjį teismą už JT chartijos, Libijos Konstitucijos ir Libijos suvereniteto pažeidimus. Tais pareiškimais trukdoma remti JT ir JT paramos misijos Libijoje (UNSMIL) tarpininkavimo veiklą, kaip nurodyta visose atitinkamose JT Saugumo Tarybos rezoliucijose, visų pirma Rezoliucijoje 2259 (2015).
                                    2016 m. rugsėjo 6 d. A. Saleh vyko oficialaus vizito į Nigerį kartu su nepripažintos Tobruko Vyriausybės „Ministru Pirmininku“ Abdullah al-Thani, nors Rezoliucijoje 2259 (2015) raginama sustabdyti paramos teikimą paralelinėms institucijoms, kurios teigia esančios teisėta valdžia, tačiau nėra prisijungusios prie susitarimo, ir nutraukti oficialius ryšius su jomis.

                                    2016 4 1

                                    17.

                                    GHWELL, Khalifa
                                    dar žinomas kaip AL GHWEIL, Khalifa
                                    AL-GHAWAIL, Khalifa

                                    Gim. data: 1956 m. sausio 1 d.
                                    Gim. vieta: Misurata, Libija
                                    Pilietybė: Libijos
                                    Pasas: A005465 (Libija), išduotas 2015 m. balandžio 12 d., galioja iki 2017 m. balandžio 11 d.

                                    Khalifa Ghwell buvo tarptautiniu mastu nepripažinto Visuotinio nacionalinio kongreso (VNK) (dar žinomo kaip nacionalinė gelbėjimo Vyriausybė) vadinamasis Ministras Pirmininkas ir gynybos ministras; jais būdamas jis buvo atsakingas už šios institucijos veiklą.
                                    2015 m. liepos 7 d. Khalifa Ghwell parėmė „Nepalaužiamą frontą“ („Alsomood“) – naujas karines 7 brigadų pajėgas, kurių tikslas – užkirsti kelią santarvės Vyriausybės sudarymui Tripolyje, kadangi kartu su VNK „prezidentu“ Nuri Abu Sahmain dalyvavo pasirašymo ceremonijoje, skirtoje šių pajėgų inauguracijai.
                                    Būdamas VNK „Ministru Pirmininku“ K. Ghwell atliko vieną iš svarbiausių vaidmenų trukdant sudaryti NSV pagal Libijos politinį susitarimą.
                                    Būdamas Tripolio VNK „Ministru Pirmininku ir gynybos ministru“, 2016 m. sausio 15 d. K. Ghwell įsakė suimti visus į Tripolį įžengusios naujos saugumo grupės, kurią paskyrė nacionalinės santarvės Vyriausybės paskirtasis Ministras Pirmininkas, narius.
                                    2016 m. rugpjūčio 31 d. jis įsakė „nacionalinės gelbėjimo Vyriausybės“„Ministrui Pirmininkui“ ir „gynybos ministrui“ grįžti į darbą po to, kai Atstovų Rūmai atmetė NSV.

                                    2016 4 1

                                    18.

                                    ABU SAHMAIN, Nuri
                                    dar žinomas kaip BOSAMIN, Nori
                                    BO SAMIN, Nuri

                                    Gim. data: 1956 m. gegužės 16 d.
                                    Zouara/Zuwara Libya (Zuvara, Libija)

                                    Nuri Abu Sahmain buvo tarptautiniu mastu nepripažinto Visuotinio nacionalinio kongreso (VNK) (dar žinomo kaip nacionalinė gelbėjimo Vyriausybė) vadinamasis prezidentas, juo būdamas jis buvo atsakingas už šios institucijos veiklą.
                                    Būdamas VNK „prezidentu“ Nuri Abu Sahmain atliko vieną iš svarbiausių vaidmenų trukdant sudaryti Libijos politinį susitarimą ir nacionalinės santarvės Vyriausybę (NSV) ir priešinantis šiam sudarymui.
                                    2015 m. gruodžio 15 d. N. A. Sahmain paragino atidėti Libijos politinį susitarimą, dėl kurio buvo numatyta susitarti gruodžio 17 d. susitikime.
                                    2015 m. gruodžio 16 d. N. A. Sahmain paskelbė pareiškimą, kad VNK neleidžia nė vienam savo nariui dalyvauti šiame susitikime arba pasirašyti Libijos politinį susitarimą.
                                    2016 m. sausio 1 d. derybose su Jungtinių Tautų specialiuoju atstovu N. A. Sahmain atmetė Libijos politinį susitarimą.

                                    2016 4 1“.

                        „IV PRIEDAS

                           9 STRAIPSNIO 2 DALYJE NURODYTŲ ASMENŲ IR SUBJEKTŲ SĄRAŠAS

                        A.   Asmenys

                                    Vardas, pavardė

                                    Tapatybės nustatymo informacija

                                    Įtraukimo į sąrašą priežastys

                                    Įtraukimo į sąrašą data

                                    21.

                                    SALEH ISSA GWAIDER, Agila

                                    Gim. data: 1942 m. birželio 1 d.
                                    Gimimo vieta: Elgubba, Libija.
                                    Pasas: D001001 (Libija), išduotas 2015 m. sausio 22 d.

                                    Nuo 2014 m. rugpjūčio 5 d. Agila Saleh yra Libijos Atstovų Rūmų pirmininkas.
                                    2015 m. gruodžio 17 d. A. Saleh pareiškė nepritariantis 2015 m. gruodžio 17 d. pasirašytam Libijos politiniam susitarimui.
                                    Būdamas Deputatų tarybos pirmininku A. Saleh trukdo ir kenkia Libijos politiniam pereinamajam procesui, jis, be kita ko, kelis kartus atsisakė surengti balsavimą dėl nacionalinės santarvės Vyriausybės (NSV).
                                    2016 m. rugpjūčio 23 d. A. Saleh išsiuntė laišką Jungtinių Tautų Generaliniam sekretoriui, kuriame kritikavo Jungtinių Tautų paramą NSV, kurią apibūdino kai kaip „Libijos gyventojams (…) pažeidžiant Konstituciją ir Jungtinių Tautų chartiją primestą asmenų grupę“. Jis kritikavo Jungtinių Tautų Saugumo Tarybos rezoliucijos 2259 (2015), kuria patvirtintas Schirato susitarimas, priėmimą ir pagrasino paduoti Jungtines Tautas (kurias jis laiko atsakingomis už „besąlygišką ir nepagrįstą“ paramą nepilnos sudėties prezidentinei tarybai) ir JT Generalinį sekretorių į Tarptautinį baudžiamąjį teismą už JT chartijos, Libijos Konstitucijos ir Libijos suvereniteto pažeidimus. Tais pareiškimais trukdoma remti JT ir JT paramos misijos Libijoje (UNSMIL) tarpininkavimo veiklą, kaip nurodyta visose atitinkamose JT Saugumo Tarybos rezoliucijose, visų pirma Rezoliucijoje 2259 (2015).
                                    2016 m. rugsėjo 6 d. A. Saleh vyko oficialaus vizito į Nigerį kartu su nepripažintos Tobruko Vyriausybės „Ministru Pirmininku“ Abdullah al-Thani, nors Rezoliucijoje 2259 (2015) raginama sustabdyti paramos teikimą paralelinėms institucijoms, kurios teigia esančios teisėta valdžia, tačiau nėra prisijungusios prie susitarimo, ir nutraukti oficialius ryšius su jomis.

                                    2016 4 1

                                    22.

                                    GHWELL, Khalifa
                                    dar žinomas kaip AL GHWEIL, Khalifa
                                    AL-GHAWAIL, Khalifa

                                    Gim. data: 1956 m. sausio 1 d.
                                    Gim. vieta: Misurata, Libija
                                    Pilietybė: Libijos
                                    Pasas: A005465 (Libija), išduotas 2015 m. balandžio 12 d., galioja iki 2017 m. balandžio 11 d.

                                    Khalifa Ghwell buvo tarptautiniu mastu nepripažinto Visuotinio nacionalinio kongreso (VNK) (dar žinomo kaip nacionalinė gelbėjimo Vyriausybė) vadinamasis Ministras Pirmininkas ir gynybos ministras; jais būdamas jis buvo atsakingas už šios institucijos veiklą.
                                    2015 m. liepos 7 d. Khalifa Ghwell parėmė „Nepalaužiamą frontą“ („Alsomood“) – naujas karines 7 brigadų pajėgas, kurių tikslas – užkirsti kelią santarvės Vyriausybės sudarymui Tripolyje, kadangi kartu su VNK „prezidentu“ Nuri Abu Sahmain dalyvavo pasirašymo ceremonijoje, skirtoje šių pajėgų inauguracijai.
                                    Būdamas VNK „Ministru Pirmininku“ K. Ghwell atliko vieną iš svarbiausių vaidmenų trukdant sudaryti NSV pagal Libijos politinį susitarimą.
                                    Būdamas Tripolio VNK „Ministru Pirmininku ir gynybos ministru“, 2016 m. sausio 15 d. K. Ghwell įsakė suimti visus į Tripolį įžengusios naujos saugumo grupės, kurią paskyrė nacionalinės santarvės Vyriausybės paskirtasis Ministras Pirmininkas, narius.
                                    2016 m. rugpjūčio 31 d. jis įsakė „nacionalinės gelbėjimo Vyriausybės“„Ministrui Pirmininkui“ ir „gynybos ministrui“ grįžti į darbą po to, kai Atstovų Rūmai atmetė NSV.

                                    2016 4 1

                                    23.

                                    ABU SAHMAIN, Nuri
                                    dar žinomas kaip BOSAMIN, Nori
                                    BO SAMIN, Nuri

                                    Gim. data: 1956 m. gegužės 16 d.
                                    Zouara/Zuwara Libya (Zuvara, Libija)

                                    Nuri Abu Sahmain buvo tarptautiniu mastu nepripažinto Visuotinio nacionalinio kongreso (VNK) (dar žinomo kaip nacionalinė gelbėjimo Vyriausybė) vadinamasis prezidentas, juo būdamas jis buvo atsakingas už šios institucijos veiklą.
                                    Būdamas VNK „prezidentu“ Nuri Abu Sahmain atliko vieną iš svarbiausių vaidmenų trukdant sudaryti Libijos politinį susitarimą ir nacionalinės santarvės Vyriausybę (NSV) ir priešinantis šiam sudarymui.
                                    2015 m. gruodžio 15 d. N. A. Sahmain paragino atidėti Libijos politinį susitarimą, dėl kurio buvo numatyta susitarti gruodžio 17 d. susitikime.
                                    2015 m. gruodžio 16 d. N. A. Sahmain paskelbė pareiškimą, kad VNK neleidžia nė vienam savo nariui dalyvauti šiame susitikime arba pasirašyti Libijos politinį susitarimą.
                                    2016 m. sausio 1 d. derybose su Jungtinių Tautų specialiuoju atstovu N. A. Sahmain atmetė Libijos politinį susitarimą.

                                    2016 4 1“.